JY LEES NOU BeweegSA motiveerder: Carel du Plessis
Die voormalige Springbok- rugbykaptein, Carel du Plessis, en deesdae betrokke by sport-tegnologie en die ontwikkeling van sagteware vir sportprogramme ervaar aan eie lyf hoe moeilik dit is om fiks te bly soos die jare meer word.
"Met gebraaide skaapvleis en malvapoeding kan jy my in 'n wip vang. Ek sukkel dan maar om matigheid voor oë te hou. 'n Glasie rooiwyn is ook nie te versmaai nie."
"Hoewel ek nog nooit 'n gewigsprobleem gehad het nie, kan ek beslis meer aktief wees. Ek speel 'n bietjie tennis en gholf. Swem so twee tot drie keer per week. En gooi graag bal saam met die kinders. Jean-Luc (17), Lara (15), Carly (12) en Riis (10) neem deel aan allerlei sportsoorte soos rugby, hokkie, swem, tweekamp en moderne dans.